stanford-oval/wikipedia huggingface dataset:
George A. Olah

| George A>  Olah.György Oláh |
| --- | --- |

Henkilötiedot
Koko nimi:  György Oláh
Syntynyt: 22. toukokuuta 1927 Budapest, Unkari
Kuollut: 8. maaliskuuta 2017 (89 vuotta) Beverly Hills, Kalifornia, Yhdysvallat
Koulutus ja ura
Tutkimusalue:  Kemia
Palkinnot:   Nobelin kemianpalkinto Priestley-mitali
George Andrew Olah (unk. Oláh György; 22. toukokuuta 1927 Budapest – 8. maaliskuuta 2017 Beverly Hills, Kalifornia, Yhdysvallat) oli unkarilaissyntyinen kemisti. Hän ennätti opiskella ja myös opettaa Budapestissa ennen Unkarin kansannousua (1956), joka sai hänet muuttamaan lyhyeksi aikaa Englantiin.
Lähdettyään Englannista Kanadaan Olah aloitti työskentelyn Dow Chemicalille Ontariossa. Hän sai Yhdysvaltain kansalaisuuden vuonna 1961 ja loi pitkän uran Etelä-Kalifornian yliopistossa Los Angelesissa. Hänet palkittiin vuonna 1994 Nobelin kemianpalkinnolla ja vuonna 2005 Priestley-mitalilla. Nobelin perusteena oli työ karbokationikemian alalla. Olah tutki myös metanolitalouden mahdollisuutta ja esitti metanolin käyttöä ehtyvien fossiilisten polttoaineiden korvaajana tulevaisuudessa.
Olah oli Royal Societyn ulkomaalaisjäsen, ja hän kuului Yhdysvaltain Kansalliseen tiedeakatemiaan jo vuodesta 1976.
Georges André

| Mitalit | Mitalit | Mitalit |  |
| --- | --- | --- | --- |
|  Georges André |  Georges André |  Georges André |  |
Maa:   Ranska
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 1908 | korkeus |  |
|  Pronssia | Antwerpen 1920 | 4 × 400 m |  |
Georges ”Géo” Yvan André (13. elokuuta 1889 Pariisi – 4. toukokuuta 1943 lähellä Tunista) oli ranskalainen monipuolinen yleisurheilija, olympiamitalisti ja sotilas.
Urheilusaavutuksia

Géo André osallistui Lontoon kisoissa 1908 korkeushyppyyn. Ennen kisoja hänen ennätyksensä oli ollut 179 cm, mutta kilpailussa hypättyään peräti 188 cm hän voitti yllätyshopeaa. Seuraavissa kisoissa 1912 hän osallistui useisiin lajeihin: kymmenotteluun, viisiotteluun, korkeushyppyyn, vauhdittomaan pituushyppyyn ja 110 metrin aitoihin.
Vuoden 1920 olympialaisissa André oli neljäs 400 metrin aidoissa ja viikkoa myöhemmin voitti pronssia 4x400 metrin viestissä. Hän osallistui myös 400 metrille. Seuraavat kisat 1924 pidettiin hänen kotikaupungissaan Pariisissa. André vannoi kisojen avajaisissa urheilijoiden olympiavalan. Radalla hän oli jälleen neljäs 400 metrin aidoissa.
André oli urheilijana monipuolinen. Hän kilpaili myös muun muassa rugbyssa ja tenniksessä.
Sotilaana

André palveli sotilaana ensimmäisessä maailmansodassa. Hän loukkaantui taisteluissa pahasti ja joutui vangiksi. Päästyään pakenemaan kuudennella yrityksellään hän palasi rintamalle lentäjänä. Toisessa maailmansodassa hän oli jo liian vanha päästäkseen taistelulentäjäksi, mutta osallistui sotaan jalkaväkijoukoissa. Hän kuoli taistelussa 53-vuotiaana lähellä Tunista.
Gouanan

| Gouanan |
| --- | --- |
 Gouanan
 Koordinaatit: 10°54′45″N, 8°0′0″W 
Valtio:  Mali
Alue:  Sikasson alue
Piiri:  Yanfolilan piiri
Hallinto:  
 – Hallinnon tyyppi:  maalaiskunta
Väkiluku (2009):  25 100
Infobox OKVirheellinen NIMI-arvo: 
Gouanan on maalaiskunta Sikasson alueen Yanfolilan piirissä Malissa. Sen keskuskylä Yorobougoula sijaitsee 50 kilometriä Yanfolilasta kaakkoon. Kunnassa on 25 100 ja keskuskylässä 2 400 asukasta (vuonna 2009, väestönlaskenta).
Gouananin kunta rajoittuu pohjoisessa Yanfolilan piirin Wassoulou-Ballén ja Djiguiya De Kolonin, lännessä Gouandiakan ja etelässä Koussanin sekä idässä Bougounin piirin Garalon ja Yinindougoun kuntiin. Alueella virtaavat Sankaranin sivujoki Wassoulou Ballé ja Banin alkujoki Baoulé. Vuotuinen sademäärä on yli 1 200 millimetriä, ja kasvillisuus on runsasta.
Kuntaan kuuluu 35 kylää. Asukkaat ovat etupäässä fulbeja. Lisäksi on bozoja, somonoja, dogoneja, mandinkoja ja miniankoja.
Paikallisia elinkeinoja ovat maanviljely, karjanhoito, keräily, pienimuotoinen kaupankäynti ja perinteisin menetelmin tapahtuva kullankaivuu. Tärkeimmät viljelykasvit ovat puuvilla, maissi, riisi ja durra. Kotieläimiä ovat naudat, lampaat, vuohet, aasit ja siipikarja.
George Abela

| George Abela |
| --- | --- |

Maltan presidentti
 4. huhtikuuta 2009 – 4. huhtikuuta 2014  
Edeltäjä:  Eddie Fenech Adami
Seuraaja:  Marie Louise Coleiro Preca
Henkilötiedot
Syntynyt: 22. huhtikuuta 1948 (ikä 76)
Puoliso:  Margaret Cauchi
Tiedot
Puolue:  Partit Laburista
Tutkinnot:  Maltan yliopisto
George Abela (maltaksi Ġorġ Abela)  (s. 22. huhtikuuta 1948) on maltalainen poliitikko, joka oli Maltan tasavallan presidentti 4. huhtikuuta 2009 alkaen viiden vuoden ajan eli vuoteen 2014 asti. Abela kuuluu Työväenpuolueeseen (maltaksi Partit Laburista), joka on johtavassa asemassa Maltan politiikassa.
Abela on opiskellut Maltan yliopistossa englantia, maltan kieltä ja historiaa sekä oikeustiedettä.
Aiheesta muualla

Aihetta käsittelevä sivusto (Arkistoitu – Internet Archive)
Geitel

Geitel on muun muassa seuraavien henkilöiden sukunimi:
Johan Georg Geitel (1683–1771), saksalais-suomalainen taidemaalari
Jon-Jon Geitel (s. 1990), suomalainen näyttelijä, ääninäyttelijä ja muusikko
Maria Geitel (1864–1953), suomalainen kirjailija
Peter Geitel (1945–2018), suomalainen rallikuljettaja ja toimittaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Gouandiaka

| Gouandiaka |
| --- | --- |
 Gouandiaka
 Koordinaatit: 10°47′10″N, 8°11′30″W 
Valtio:  Mali
Alue:  Sikasson alue
Piiri:  Yanfolilan piiri
Hallinto:  
 – Hallinnon tyyppi:  maalaiskunta
Väkiluku (2009):  26 200
Infobox OKVirheellinen NIMI-arvo: 
Gouandiaka on maalaiskunta Sikasson alueen Yanfolilan piirissä Malissa. Sen keskuskylä Kalana sijaitsee lähellä Guinean rajaa 52 kilometriä Yanfolilasta etelään. Kunnassa on 26 200 ja keskuskylässä 7 100 asukasta (vuonna 2009, väestönlaskenta).
Gouandiakan kunta rajoittuu pohjoisessa Yanfolilan piirin Wassoulou-Ballén ja idässä Gouananin ja Koussanin kuntiin sekä muissa ilmansuunnissa Guineaan. Alueella virtaa Sankaranin sivujoki Wassoulou Ballé ja useita väliaikaisia jokia. Vuotuinen sademäärä on yli 1 200 millimetriä, ja kasvillisuus on runsasta.
Kuntaan kuuluu 29 kylää. Asukkaat ovat etupäässä fulbeja. Lisäksi on bambaroita, miniankoja, bozoja ja dogoneja.
Kalanasta johtaa uusi päällystetty maantieyhteys Yanfolilaan. Paikallisia elinkeinoja ovat maanviljely, karjanhoito, keräily, kalastus, pienimuotoinen kaupankäynti sekä perinteisin menetelmin tapahtuva kullankaivuu. Tärkeimmät viljelykasvit ovat puuvilla, maissi, durra, riisi ja maapähkinä. Kunnassa on myös kaksi teollista kultakaivosta: toistaiseksi suljettu Kalana ja vuonna 2012 avattu Kodiéran.
Goudié Sougouna

| Goudié Sougouna |
| --- | --- |
 Goudié Sougouna
 Koordinaatit: 12°0′10″N, 5°17′10″W 
Valtio:  Mali
Alue:  Sikasson alue
Piiri:  Koutialan piiri
Hallinto:  
 – Hallinnon tyyppi:  maalaiskunta
Väkiluku (2009):  13 400
Infobox OKVirheellinen NIMI-arvo: 
Goudié Sougouna (myös Gouadji Soukouna, Gouadjie Sougouna) on maalaiskunta Sikasson alueen Koutialan piirissä Malissa. Sen keskuskylä Sanguéla sijaitsee 55 kilometriä Koutialasta etelään. Kunnassa on 13 400 ja keskuskylässä 5 300 asukasta (vuonna 2009).
Goudié Sougounan kunta rajoittuu lounaassa Koutialan piirin Diouradougou Kafon, luoteessa Sinkolon, pohjoisessa Koloniguén ja koillisessa Yorosson piirin Ourikélan kuntiin sekä kaakossa Burkina Fasoon. Maisemaa leimaavat tasangot ja laaksot. Pysyviä vesistöjä ei ole. Kasvillisuus on savannia. Seutu kuuluu Sudanin ilmastovyöhykkeeseen.
Kuntaan kuuluu kuusi kylää. Asukkaat ovat etupäässä miniankoja. Lisäksi on bambaroita, fulbeja ja dogoneja.
Seudun pääelinkeino on maatalous. Tärkeimmät viljelykasvit ovat hirssi, durra, maissi, puuvilla ja maapähkinä. Kotieläimiä ovat naudat, lampaat, vuohet, aasit ja siipikarja.
PayPal

| PayPal Holdings, Inc>  |
| --- | --- |

Yritysmuoto:  osakeyhtiö
ISIN:  US70450Y1038
Perustettu:  1998 Palo Alto, Kalifornia
Perustaja:  Max Levchin Peter Thiel Luke Nosek Ken Howery Elon Musk
Toimitusjohtaja:  Dan Schulman
Kotipaikka:   San José, Kalifornia
Toiminta-alue:  lähes maailmanlaajuinen
Toimiala:  rahoituspalvelut
Tuotteet:  maksujärjestelmä
Liikevaihto:   17,772 mrd. $ (2019)
Liikevoitto:   2,719 mrd. $ (2019)
Nettotulos:   2,459 mrd. $ (2019)
Kotisivu:  www.paypal.com
Infobox OKVirheellinen NIMI-arvo: 
eBayn North First Street -kampus San Josessa toimii PayPalin päämajana.
PayPal Holdings, Inc. on yhdysvaltalainen yritys, joka ylläpitää Internetissä käytettävää PayPal-maksujenvälitysjärjestelmää, joka on tarkoitettu korvaamaan perinteisiä maksumenetelmiä (sekki, luottokortti yms.). PayPal on suosittu maksutapa verkkokaupoissa. Sitä käytetään myös lahjoitusten vastaanottamisessa. PayPalin pääkonttori sijaitsee San Joséssa Kaliforniassa.
Historia

PayPal syntyi kun kaksi yritystä, Confinity ja X.com yhdistyivät maaliskuussa 2000. Confinityn olivat perustaneet joulukuussa 1998 Max Levchin, Peter Thiel, Luke Nosek ja Ken Howery. Yritys kehitti maksamista PalmPilotilla ja kryptografiaa. X.comin perusti puolestaan maaliskuussa 1999 Elon Musk. Se oli Internet-pohjainen finanssipalveluyritys. Molemmat yritykset sijaitsivat Palo Altossa University Avenuella.
Useat Confinityn ensimmäisistä työntekijöistä olivat The Stanford Review -opiskelijalehden, joka oli myös Peter Thielin perustama yritys, entisiä työntekijöitä. Suurin osa varhaisista ohjelmoijista tuli University of Illinois at Urbana-Champaignista Max Levchinin rekrytoimana. X.comissa Elon Musk palkkasi monia liiketoiminta- ja teknologiapuolen osaajia, jotka olivat kriittisiä yhdistymisen myötä syntyneen PayPalin menestyksen luomisessa. Näihin kuuluivat muun muassa Amy Klement, Sal Giambanco, Roelof Botha, Sanjay Bhargava ja Jeremy Stoppelman.
eBay osti PayPalin vuonna 2002. Kauppa toteutettiin osakevaihdolla, jossa yksi PayPalin osake oikeutti 0,39 eBayn osakkeeseen. eBayn julkaiseman tiedotteen mukaan kaupan arvo oli noin 1,5 miljardia dollaria. Ostohetkellä PayPalia käytti maksutapana jo yli puolet eBayn käyttäjistä. PayPal korvasi eBayn oman BillPoint-palvelun.
Syyskuussa 2014 ilmoitettiin, että eBay luovuttaa PayPalin erilliseksi yhtiöksi. Jakautuminen tapahtui heinäkuussa 2015.
Valuutat

PayPal-maksuja voi välittää kansainvälisesti seuraavilla valuutoilla:
Euro
Yhdysvaltain dollari
Kanadan dollari
Australian dollari
Englannin punta
Japanin Jeni
Aiheesta muualla

Wikimedia Commonsissa on kuvia tai muita tiedostoja aiheesta .
PayPal
PayPal – Suomenkielinen pikaohje
Golden Heart

| Goilden Heart Mark Knopfler |
| --- | --- | --- |

Studioalbumin tiedot
 Julkaistu: maaliskuussa 1996
 Tuottaja(t): Mark Knopfler, Chuck Ainlay
 Tyylilaji: rock
 Kesto: 70.24
 Levy-yhtiö: Warner Bros. Records
Mark Knopflerin muut julkaisut
|   | Goilden Heart 1996 | Sailing to Philadelphia 2000 |
Golden Heart on Mark Knopflerin soolouran esikoisalbumi, joka julkaistiin vuonna 1996, ja samalla Knopflerin ensimmäinen albumi Dire Straitsin lopetettua 1995.
Albumi nousi Britannian listan yhdeksänneksi.
Kappaleet

Darling Pretty – 4.31
Imelda – 5.26
Golden Heart – 5.01
No Can Do – 4.54
Vic and Ray – 4.36
Don't You Get It – 5.16
A Night in Summer Long Ago – 4.43
Cannibals – 3.41
I'm the Fool – 4.28
Je Suis Désolé – 5.14
Rüdiger – 6.03
Nobody's Got the Gun – 5.25
Done With Bonaparte – 5.06
Are We in Trouble Now – 5.54
Kokoonpano

Mark Knopfler – laulu, kitara
Richard Bennett – akustinen kitara
Paul Franklin – teräskielinen kitara
Donal Lunny – bouzouki
Sean Keane – viulu
Derek Bell – irlantilainen harppu
Paul Brady – vihellys
Liam O'Flynn – huilut
Martin O'Connor – harmonikka
Matt Rollings, Barry Beckett, Hargus "Pig" Robbins – piano
Steve Nathan – urut
Bill Cuomo – urut
Guy Fletcher – sähköurut, taustalaulu
Glenn Worf – bassokitara
Michael Rhodes – bassokitara
Eddie Bayers – rummut
Chad Cromwell – rummut
Terry McMillan – djembe
Danny Cummings – lyömäsoittimet, taustalaulu
Vince Gill & Brendan Croker – taustalaulu
Geiá sou María

| Geiá sou María |
| --- | --- |

Kappaleen tiedot
Esittäjä(t):  Sarbel
Säveltäjä(t):  Marcus Englöf   Álex Papakonstantínou
Sanoittaja(t):  Mack
Euroviisutiedot
Vuosi:  2007
Maa:  Kreikka
Kieli:  englanti
Sijoitus:  7.
Pisteet:  139
Sanat:  sanoitus
Video:  videolinkki
Geiá sou María (kreik. Γειά σου Μαρία, usein Yassou Maria, suomeksi ”Hei Maria”) on kreikkalaisen laulaja Sarbelin kappale, jonka hän esitti vuoden 2007 euroviisuissa. Koska Kreikka oli edellisenä vuonna päässyt kymmenen parhaan joukkoon, laulu oli suoraan loppukilpailussa, jossa se esiintyi kymmenentenä. Kappale sai 139 pistettä ja pääsi sijalle 7. Se sai 12 pistettä Bulgarialta ja Kyprokselta.
Georges Ambourouet

| Henkilötiedot |
| --- | --- | --- |
Syntymäaika: 1. toukokuuta 1986 (ikä 38)
Syntymäpaikka: Libreville, Gabon
Pelipaikka: puolustaja
Pituus: 174 senttimetriä
Seura
Seura:  Dinamo Tiranë
Seurat
| Vuodet | Seura | O (M) |
| 2001–2003 2003–2006 2006–2008 2008–2010 2010 2010– |  USM Libreville  Sedan  Delta Téléstar  Makedonija  Ceahlăul  Dinamo Tiranë |  26 (1)  28 (0) 8 (0) |
Maajoukkue
| 2003– |  Gabon | 30 (0) |
 Seurajoukkueuran tilastot kattavat vain kansalliset sarjat, päivitetty 18. kesäkuuta 2010.  Maajoukkueuran tilastot päivitetty 18. kesäkuuta 2010.
Georges Ambourouet (s. 1. toukokuuta 1986 Libreville) on gabonilainen jalkapalloilija. Puolustajana pelaava Ambourouet edustaa Albanian pääsarjassa Dinamo Tiranëa.
Ura

Ambourouet aloitteli jalkapalloilun kotimaassaan USM Librevillessä, josta hän siirtyi Ranskaan Sedaniin. Kolmen vuoden jälkeen Ambourouet palasi Gaboniin Delta Téléstariin vuonna 2006. Sittemmin hän siirtyi takaisin Eurooppaan ja kävi pelaamassa kaksi kautta Makedoniassa. Vuonna 2010 Ambourouet siirtyi Romaniaan Ceahlăuliin, josta matka jatkui kauden päätyttyä Albaniaan Dinamo Tiranëan riveihin.
Ura > Maajoukkueura

Ambourouet on pelannut Gabonin maajoukkueessa vuodesta 2003 lähtien. Hän oli mukana vuoden 2010 Afrikan kisoissa, jossa Gabon jäi alkulohkoon.
Aiheesta muualla

National Football Teams (englanniksi)
Gabonin joukkue – Jalkapallon AM-kilpailut 2010
1 Ovono |
2 Ambourouet |
3 Copa |
4 Nguéma Obame |
5 Ecuele Manga |
6 Akouassaga |
7 N'Guéma |
8 Cousin |
9 P-E. Aubameyang |
10 Djissikadie |
11 Mouloungui |
12 Aubameyang |
13 Mbanangoyé |
14 Kessany |
15 A. Do Marcolino |
16 Nguéma Békalé |
17 Apanga |
18 Moubamba |
19 Moundounga |
20 F. Do Marcolino |
21 Issiémou |
22 Moto |
23 Méyé |
Valmentaja Giresse
Gheorghe Lichiardopol

| Mitalit | Mitalit | Mitalit |  |
| --- | --- | --- | --- |
|  Gheorghe Lichiardopol |  Gheorghe Lichiardopol |  Gheorghe Lichiardopol |  |
Maa:   Ranska
Miesten ammunta
|  Olympialaiset  |  Olympialaiset  |  Olympialaiset  |  |
|  Pronssia | Helsinki 1952 | 25 metrin kuvioammunta |  |
|  Pronssia | Melbourne 1956 | 25 metrin kuvioammunta |  |
Gheorghe Lichiardopol (2. elokuuta 1913 Bukarest – 1991) oli romanialainen ampuja ja olympiamitalisti.
Gheorghe Lichiardopol osallistui sekä Helsingin 1952 ja Melbournen 1956 olympiakisoissa 25 metrin kuvioammuntaan ja voitti molemmilla kerroilla pronssimitalin. Vuonna 1952 hän jäi pronssille hävittyään uusinnassa Unkarin Szilárd Kunille. Vastaavasti vuonna 1956 hän voitti uusinnassa pronssimitalista Suomen Pentti Linnosvuon.
Michigan

Michigan [ˈmɪʃɪɡən] on Yhdysvaltojen osavaltio. Se liittyi liittovaltioon 26. osavaltiona 26. tammikuuta 1837. Osavaltion nimi tulee Michiganjärven nimestä, jonka uskotaan tulevan chippewa-heimon kielen sanasta meicigama, 'suuri vesi'. Osavaltion väkiluku vuonna 2020 oli noin 10,1 miljoonaa.
Maantiede

Michigania ympäröi neljä Yhdysvaltojen ja Kanadan rajoilla olevista Isoistajärvistä. Michiganin rajanaapureita ovat etelässä Indiana ja Ohio sekä Ylä-Michiganin niemimaan rajanaapurina Wisconsin.
Osavaltion pääkaupunki on Lansing. Michiganissa asuu paljon amerikansuomalaisia. Michiganilla on enemmän makeanveden rantaviivaa kuin millään muulla Yhdysvaltain osavaltiolla ja toiseksi eniten rantaviivaa Alaskan jälkeen. Michigan jakautuu kahteen niemimaahan, Ylä- ja Ala-Michiganiin. Niemimaita yhdistää noin kahdeksan kilometriä pitkä Mackinac Bridge. Kaikki Michiganin suuret kaupungit ovat Ala-Michiganissa. Ylä-Michiganissa on enemmän erämaata kuin Ala-Michiganissa, ja yli 90 prosenttia siitä on metsää.
Michiganissa on lauhkea ilmasto, ja vuodenajat erottuvat selvästi toisistaan. Lämpimintä on eteläisen niemimaan eteläosissa. Detroitissa on lämpimintä heinäkuussa, jolloin keskimääräinen ylin lämpötila on 28,1 astetta. Keskimääräinen alin on pakkasen puolella joulukuusta maaliskuuhun, alimmillaan tammikuussa −6,5 astetta.
Avoveden vaikutus lumisateeseen tuntuu Isojenjärvien läheisyydessä: eniten lunta sataa (465 senttimetriä vuodessa) Houghtonissa ja Calumetissa Yläjärven rannalla.
Maantiede > Tärkeitä asutuskeskuksia

Suurimmat kaupungit Michiganissa ovat (vuoden 2000 väestönlaskennan mukaan):
Detroit, väestömäärä 951 270 (tunnetaan ”moottorikaupunkina”).
Grand Rapids, väestömäärä 197 800 (”huonekalukaupunki”).
Warren, väestömäärä 138 247.
Flint, väestömäärä 124 943 (General Motorsin kotipaikka, tunnetaan ”kulkuvälinekaupunkina”)
Sterling Heights, väestömäärä 129 699
Lansing, väestömäärä 119 128 (osavaltion pääkaupunki).
Ann Arbor, väestömäärä 114 024 (Michiganin yliopiston kotipaikka)
Livonia, väestömäärä 100 545
Dearborn, väestömäärä 98 000
Historia

Ennen eurooppalaisia nykyistä Michiganin aluetta asuttivat algonkin-kansat.
Michiganin alueen ensimmäiset eurooppalaiset olivat ranskalaisia turkiskauppiaita. Britit voittivat heiltä alueita ranskalaisten intiaanisodassa (1754–1763). Seuraavien viidenkymmenen vuoden aikana britit, intiaanit ja yhdysvaltalaiset joukot kävivät alueella useita taisteluita. Michigan liittyi Yhdysvaltoihin 1837.
Kanavien rakentaminen paransi Suurten järvien käyttöä kuljetusreittinä, ja rautatien rakentamisen jälkeen puutavara- ja kaivosteollisuus saivat uutta potkua.
Michigan oli ensimmäisiä paikkoja Amerikassa johon tuli suomalaisia siirtolaisia vuonna 1865.
1900-luvun alussa Michiganista tuli autoteollisuuden keskus. Kolmen suuren autonvalmistajan, General Motors, Ford ja Chrysler, pääkonttorit olivat Detroitissa. Tehtaat houkuttelivat työvoimaa Euroopasta ja Yhdysvaltojen eteläosista. 1920-luvulla Detroit oli Yhdysvaltojen neljänneksi suurin kaupunki.
Toisen maailmansodan aikana Michiganin teollisuus määrättiin tuottamaan sotatarvikkeita. Chrysler teki tankkeja, Ford lentokoneita ja uudentyyppistä maastoajoneuvoa jota alettiin kutsua jeepiksi. General Motors tuotti erilaisia tankkeja, panssariajoneuvoja, lentokoneen moottoreita ja maihinnousukalustoa. Oldsmobilen tehtailla valmistettiin tykistölle ammuksia.
Sekä Suuri lama että 1970-luvun öljykriisi kohtelivat Michiganin teollisuutta kaltoin, ja aiheuttivat massatyöttömyyttä. Öljykriisin jälkeen pienet ja tehokkaat japanilaisautot alkoivat valloittaa markkinaosuutta amerikanraudoilta.
Hallinto

Michiganin lainsäädäntövaltaa käyttää kaksikamarinen osavaltion parlamentti. Ylähuoneessa eli senaatissa on 38 jäsentä, alahuoneessa eli edustajainkokouksessa on 110 jäsentä.
Ylintä toimeenpanovaltaa käyttää kuvernööri. Vuoden 2019 alusta kuvernöörinä on ollut Gretchen Whitmer.
Osavaltio on jaettu 83 piirikuntaan.
Michiganissa oli ensimmäinen englanninkielisen alueen hallitus, joka hylkäsi kuolemanrangaistuksen, jo vuonna 1846.
Talous

Michiganin bruttokansantuote vuonna 2010 oli 384 miljardia dollaria. Se oli Yhdysvaltojen osavaltioista 12. sijalla.
Michiganin tärkeimpiä maataloustuotteita ovat juusto ja muut maitotuotteet. Kaivoksista saadaan rautaa ja kalkkikiveä. Teollisuus tuottaa autoja, lentokoneita ja veneitä.
Vuonna 2013 Yhdysvaltojen liikevaihdoltaan suurimpien yritysten Fortune 500-listalla oli 19 michiganilaista yritystä. Suurimmat niistä olivat General Motors ja Ford sijoilla 7. ja 10. Michiganissa on 1 500 teollisuusyritystä ja 370 teknologian kehityskeskusta. Insinöörien osuus väestöstä on suurempi kuin missään muussa osavaltiossa. Vuonna 2010 kolme suurta autotehdasta olivat osavaltion suurimmat työnantajat. Silti palvelusektori kasvoi suurimmaksi työllistyalaksi.
Michiganissa yksityishenkilöiden tuloverotus on tasavero, vuonna 2013 veroprosentti oli 4,25 %. Veroaste oli 9.84 %.
Talous > Liikenne

Michiganissa on kaikkiaan 47 lentoasemaa. Suurin niistä on Detroit Metropolitan Wayne County International Airport.
Michiganissa on 24 satamaa, joista suurimmat Detroitissa, Menomineessa ja Sault Ste Mariessa. Detroitin satamassa käsitellyt rahtimäärät olivat Yhdysvalloissa 41. suurimmat vuonna 2011.
Väestö

Michiganin väkiluku vuonna 2020 oli 10 077 331.
Hancock/Houghtonin kuparikaivosalueilla on merkittävä määrä suomalaistaustaisia asukkaita, joiden esi-isät ovat tulleet kaivoksiin töihin 1800-luvulta alkaen.
Michiganissa on useita yksityisiä ja julkisia yliopistoja. Vuoden 2014 4icu-luokituksen mukaan niistä parhaita ovat.
Michiganin yliopisto
Michiganin osavaltionyliopisto
Michiganin teknillinen yliopisto
Waynen osavaltionyliopisto
Länsi-Michiganin yliopisto
Kulttuuri

Detroitin ensimmäinen oopperatalo rakennettiin jo ennen sisällissotaa. Detroitin sinfoniaorkesteri perustettiin 1914.
Elokuvaohjaaja Francis Ford Coppola syntyi Detroitissa. Hänen isänsä soitti Detroitin sinfoniaorkesterissa.
Kirjailija Joyce Carol Oates asui 1960-luvulla Detroitissa ja opetti sen yliopistossa. Kaupungin tapahtumat vaikuttivat hänen varhaisiin teoksiinsa. Hän on saanut useita kirjallisuuspalkintoja, esimerkiksi National Book Awardin.
1950-luvulta alkaen Detroitissa vaikutti rockin historian merkittävä levy-yhtiö Motown. Sen muusikoihin kuuluivat Stevie Wonder, The Temptations, Aretha Franklin ja Diana Ross. Madonna on kuitenkin menestynein michiganilaistähti. Hän syntyi ja asui Michiganissa ja opiskeli Michiganin yliopistossa kaksi vuotta tanssistipendin turvin.
Urheilu

Järjestäytynyt joukkueurheilu alkoi, kun useaan kaupunkiin perustettiin baseball-joukkueita 1850- ja 1860-luvuilla. Detroit Tigers pelasi ensimmäisen liigaottelunsa 1901. Se on voittanut American Leaguen kymmenen kertaa.
Muita pääsarjajoukkueita ovat Detroit Lions amerikkalaisessa jalkapallossa, Detroit Red Wings jääkiekossa ja Detroit Pistons miesten koripallossa.
Aiheesta muualla

Kuvia tai muita tiedostoja aiheesta Michigan Wikimedia Commonsissa
Matkaopas aiheesta Michigan Wikivoyagessa (englanniksi)
Detroitin liikekeskustaa.
Michigan State Capitol.
Michiganin väestöntiheys.
Gheorghe Grigore Cantacuzino

Gheorghe Grigore Cantacuzino (22. syyskuuta 1837 Bukarest – 23. maaliskuuta 1913 Bukarest) oli romanialainen ruhtinas ja poliitikko, joka toimi Romanian pääministerinä vuosina 1899–1900 ja 1905–1907. Hän toimi sitä ennen useissa ministerinviroissa vuodesta 1870 alkaen, muun muassa valtiovarainministerinä 1875–1876. Hän oli myös edustajainkamarin puhemiehenä 1889–1891 ja 1900–1901 sekä senaatin puhemiehenä 1892–1895 ja 1911–1913. Cantacuzinon toinen hallitus joutui eroamaan maaliskuussa 1907 suuren talonpoikien kapinan puhjettua Romaniassa.
Gheorghe Cantacuzino kuului romanialaiseen Cantacuzinon ruhtinassukuun, joka polveutuu vanhasta kreikkalaisesta Kantakuzenos-suvusta.
Gheorghe Negrea

| Mitalit | Mitalit | Mitalit |  |
| --- | --- | --- | --- |
|  Gheorghe Negrea |  Gheorghe Negrea |  Gheorghe Negrea |  |
Maa:   Romania
Miesten nyrkkeily
|  Olympialaiset  |  Olympialaiset  |  Olympialaiset  |  |
|  Hopeaa | Melbourne 1956 | 81 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Praha 1957 | 81 kg |  |
|  Hopeaa | Luzern 1959 | 81 kg |  |
|  Hopeaa | Belgrad 1961 | 81 kg |  |
Gheorghe Negrea (21. huhtikuuta 1934 Sibiu – 2000) oli romanialainen nyrkkeilijä, olympiamitalisti ja Euroopan mestari.
81 kilogramman painoluokassa kilpaillut Negrea saavutti olympiahopeaa Melbournessa 1956. Hän nyrkkeili olympiatasolla myös Roomassa 1960 ja Tokiossa 1964. EM-kilpailuista Negrea voitti kultaa Prahassa 1957 sekä hopeaa Luzernissa 1959 ja Belgradissa 1961.
Gunvor Olin-Grönqvist

Gunvor Agnes Margareta Olin-Grönqvist (21. tammikuuta 1928 Espoo – 28. elokuuta 2005 Helsinki) oli suomalainen keramiikkataiteilija. Hän teki sekä käyttökeramiikkaa että taide-esineitä, joille oli ominaista naturalistisuus. Esineistä tunnettuja ovat muun muassa sipulit.